Tuanku Muhriz

Duli Yang Maha Mulia **Tuanku Muhriz ibni Almarhum Tuanku Munawir** (; diputerakan pada 14 Januari 1948) ialah Yang di-Pertuan Besar Negeri Sembilan yang ke-11. Pemerintahan baginda bermula pada 29 Disember 2008, selepas kemangkatan Yang di-Pertuan Besar sebelumnya, Tuanku Ja’afar yang juga merupakan ayahanda saudara baginda.

Baginda merupakan satu-satunya putera daripada enam orang anakanda kepada Tuanku Munawir, Yang di-Pertuan Besar Negeri Sembilan ke-9 dan pasangan baginda, Tunku Ampuan Durah.

## Kehidupan peribadi كهيدوڤن ڤريبادي
Tuanku Muhriz diputerakan pada 14 Januari 1948 di Istana Seri Menanti, Kuala Pilah, Negeri Sembilan. Ayahanda baginda ialah Tuanku Munawir, Yang di-Pertuan Besar kesembilan yang memerintah dari tahun 1960 ke 1967. Bonda baginda ialah Tunku Ampuan Durah, yang merupakan cucunda kepada Yamtuan Antah, Yang di-Pertuan Besar keenam.

Baginda merupakan satu-satunya putera daripada enam orang adik beradik. Kekanda dan adindanya yang lain ialah;
* Tunku Umpa Munawirah (diputerakan pada 16 Jun 1943 dan mangkat pada 9 Oktober 1991)
* Tunku Mudziah (diputerakan pada 22 Ogos 1944 dan mangkat pada 14 September 2004)
* Tunku Anne Dakhlah (diputerakan pada 29 Ogos 1951)
* Tunku Deborah (diputerakan pada 8 Mac 1953)
* Tunku Deannah (diputerakan pada 22 November 1954 dan mangkat pada 9 November 2017)

Baginda mendapat pendidikan peringkat rendah dan menengah di Sekolah Menengah Kebangsaan Tuanku Muhammad di Kuala Pilah. Kemudiannya di Sekolah Menengah Tunku Besar Tampin, Tampin dan Sekolah Menengah King George V di Seremban. Baginda kemudiannya meneruskan pelajaran di Aldenhem School, United Kingdom. Baginda memperoleh Ijazah Undang-undang dari Kolej Universiti Wales, Aberystwyth, Britain.

Baginda memulakan kerjayanya sebagai ahli perniagaan serta Pengarah Bangkok Bank Berhad.

## Perkahwinan ڤركهوينن
Pada 16 Februari 1973, pertunangan diraja antara Tunku Besar Seri Menanti, Tunku Muhriz yang berusia 25 tahun dengan puteri Terengganu, Tengku Aishah Rohani yang berusia 21 tahun telah berlangsung di Istana Terengganu, Jalan Pekeliling. Pada ketika itu, Tunku Muhriz sedang berkhidmat sebagai seorang pegawai tadbir di Bank Rakyat manakala bakal isterinya, Tengku Aishah Rohani berkhidmat sebagai seorang kerani jurukira di sebuah bank tempatan.

Pada 25 April 1974, Tuanku Muhriz kemudiannya mengahwini Tengku Aishah Rohani ketika berusia 26 tahun. Istiadat perkahwinan baginda berdua diadakan di Istana Maziah, Kuala Terengganu disaksikan oleh bonda Tunku Muhriz, Tunku Ampuan Durah serta kerabat diraja Negeri Sembilan dan Terengganu. Pada 4 Mei 1974, Tunku Ampuan Durah mengadakan Istiadat Menyambut Keberangkatan Balik Pengantin Diraja di Istana Lama Seri Menanti. Baginda berdua bersanding di atas singgahsana lama Istana Seri Menanti.

## Kerabat diraja كرابت دراج
Hasil perkahwinan dengan Tengku Aishah Rohani, baginda berdua dikurniakan tiga orang putera iaitu Tunku Ali Redhauddin, Tunku Zain Al-‘Abidin dan Tunku Alif Hussein Saifuddin Al-Amin.

* Putera sulung baginda, Tunku Ali Redhauddin diputerakan pada 26 April 1977 di Hospital Universiti, Putrajaya.
* Putera kedua baginda, Tunku Zain Al-'Abidin diputerakan pada 6 Julai 1982 di Hospital Universiti, Putrajaya.
* Putera bongsu baginda, Tunku Alif Hussein Saifuddin Al-Amin diputerakan pada 3 September 1984 di Hospital Besar Kuala Lumpur dengan kekurangan vitamin K di dalam otak. Baginda mangkat pada 15 Januari 2016 ketika berusia 32 tahun di Hospital Canselor Tuanku Muhriz berikutan kegeringan. Baginda dimakamkan di Makam Diraja Seri Menanti, Kuala Pilah dan disemadikan bersebelahan dengan makam nendanya, Tunku Ampuan Durah.

## Tunku Besar Seri Menanti تونكو بسر سري مننتي
Tunku Muhriz telah dipilih sebagai Tunku Besar Seri Menanti oleh Majlis Undang pada 1961, berikutan kemangkatan nenda baginda, Tunku Besar Burhanuddin. Jawatan ini meletakkan baginda di kedudukan tertinggi antara Putera Yang Empat. Perlembagaan Negeri Sembilan menyatakan bahawa penggantian takhta mengikut kedudukan anakanda lelaki, cucunda lelaki, adinda lelaki dan anak kepada adinda lelaki kepada pemerintah itu. 

Tunku Muhriz merupakan pewaris takhta pertama sebelum kemangkatan Tuanku Munawir, diikuti oleh Tunku Nasir, Tunku Jaafar dan Tunku Abdullah. Apabila Tuanku Munawir mangkat pada tahun 1967, baginda tidak dilantik sebagai Yang di-Pertuan Besar pada ketika itu. Sebaliknya, ayahanda saudara baginda, Tuanku Ja’afar yang ketika itu merupakan seorang diplomat, telah dilantik sebagai Yang di-Pertuan Besar yang baharu. Pemilihan ini secara tidak langsung dicadangkan sendiri oleh Perdana Menteri Malaysia ketika itu, Tunku Abdul Rahman, yang meminta supaya Tuanku Muhriz tidak dipilih kerana masih terlalu muda di mana  baginda ketika itu baru berusia 18 tahun.

## Yang di-Pertuan Besar يڠ دي-ڤرتوان بسر

Setelah kemangkatan Tuanku Ja’afar pada 27 Disember 2008, Majlis Undang telah bersepakat bagi melantik Tuanku Muhriz sebagai Yang di-Pertuan Besar Negeri Sembilan yang baharu. Pada 29 Disember 2008, baginda telah dimasyhurkan sebagai Yang di-Pertuan Besar di Balairong Seri Istana Besar Seri Menanti, Kuala Pilah. Istiadat pemasyhuran itu dilakukan oleh Undang Luak Sungai Ujong, Dato' Klana Petra Mubarak Dohak mengikut Adat Perpatih.

Pemilihan pengganti dibuat antara Putera Yang Empat iaitu baginda sebagai Tunku Besar Seri Menanti, Tunku Laxamana Tunku Naquiyuddin, Tunku Muda Serting Tunku Imran dan Tuanku Panglima Besar Tunku Nadzaruddin. Tunku Naquiyuddin pernah menjadi pemangku Yang di-Pertuan Besar. Antara tetamu yang hadir dalam istiadat pertabalan baginda ialah kesemua putera Tuanku Ja’afar, iaitu Tunku Naquiyuddin, Tunku Imran dan Tunku Nadzaruddin, Undang Luak Jelebu iaitu Dato' Musa Wahab, Undang Luak Rembau, Dato' Muhamad Sharip Othman; dan Undang Luak Johol, Dato' Mohd. Jan Abdul Gani. Antara yang lain termasuklah Tunku Besar Tampin, Tunku Syed Razman; Menteri Besar, Mohamad bin Hasan serta pemimpin negeri.

Sepanjang pemerintahan baginda sebagai Yang di-Pertuan Besar, baginda telah dilantik sebagai Canselor Universiti Kebangsaan Malaysia bermula pada tahun 2009. Baginda juga dilantik sebagai Kolonel Yang DiPertua Rejimen Semboyan Diraja (RSD) dan Kor Jurutera Elektrik dan Jentera Diraja (KJLJD).

## Terasul dan gelaran تراسول دان ڬلرن

* **14 Januari 1948 - 4 April 1960** : *Yang Mulia* Tunku Muhriz ibni Tunku Laxamana Munawir
* **5 April 1960 - 5 Julai 1961** : *Yang Amat Mulia* Tunku Muhriz ibni Tuanku Munawir
* **6 Julai 1961 - 14 April 1967** : *Yang Amat Mulia* Tunku Besar Seri Menanti Tunku Muhriz ibni Tuanku Munawir 
* **15 April 1967 - 28 Disember 2008** : *Yang Amat Mulia Tunku* Besar Seri Menanti Tunku Muhriz ibni Almarhum Tuanku Munawir'
* **29 Disember 2008 - kini** : *Duli Yang Maha Mulia* Yang di-Pertuan Besar Negeri Sembilan Tuanku Muhriz ibni Almarhum Tuanku Munawir
 
Gelaran penuh baginda ialah :

## Penghargaan ڤعهرڠان
### Negeri Sembilan

Baginda telah dianugerahkan:

*   :
**  Darjah Kerabat Negeri Sembilan (D.K.N.S) Penerima (sejak 25 Februari 2009)
**  Darjah Kerabat Yam Tuan Raden (D.K.Y.R.) (sejak 29 Disember 2008)
**  Pingat Pekerti Terpilih (P.P.T)

### Malaysia
*   : 
**  Penerima Darjah Utama Seri Mahkota Negara (D.M.N) (2009)
*   : 
**  Penerima Darjah Kerabat Diraja Yang Amat Dihormati (D.K.) (5 Mac 2009)
*   : 
**  Penerima Darjah Kerabat Baginda Tuanku Syed Putra Jamalullail (D.K.)
*   : 
**  Penerima Darjah Kelas Pertama Darjah Kerabat Yang Amat Dihormati (D.K. I) (21 Januari 2010)
*   : 
**  Penerima Darjah Kerabat (D.K.) (13 Mei 2010)
*   : 
**  Penerima Darjah Kerabat Yang Amat Dihormati (D.K.)
*   : 
**  Penerima Darjah Kerabat Johor Yang Amat Dihormati Pangkat Pertama (D.K. I)
*   : 
**  Penerima Darjah Yang Pertama Darjah Kebesaran Kerabat Terengganu Yang Amat Dihormati (D.K. I)

## Eponim

* Hospital Canselor Tuanku Muhriz UKM (HCTM)
* Kolej Tingkatan Enam Tuanku Muhriz 
* Masjid Tuanku Muhriz 

## Keturunan كتورونن

## Rujukan رجوكن
*